Brendan Fraser

Si Brendan James Fraser ( ; born December 3, 1968) sarong Amerikano-Kanadyanong aktor midbid sa saiyang mga mayor na pagpapel sa blockbuster, komediya, asin dramatikong mga pelikula. Nakaresibi na siya nin magkapirang premyo kabali diyan an Academy Award, an Screen Actors Guild Award, sarong Critics' Choice Movie Award, sarong Golden Globe Award asin nominasyon sa BAFTA Award.

Si Fraser nagtapos sa Cornish College of the Arts kan 1990, enot siyang nag'entra sa pelikula sa Dogfight (1991).  
Si Fraser nareparong gayo kan 1992 sa pelikulang komedya Encino Man asin duman sa drama'ng School Ties. Orog siyang naggantad sa saiyang papel na starring sa George of the Jungle (1997) asin nagbutwa bilang mahusay na aktor kan pinapelan niya an Rick O'Connell sa The Mummy trilogy (1999–2008). Saiyang inako nin mga dramatikong papel sa Gods and Monsters (1998), The Quiet American (2002), and Crash (2004), asin mga papel na panpantasya sa Bedazzled (2000) asin Journey to the Center of the Earth (2008).

An trabaho ni Fraser sa idustriya nin pelikula medyo nagluya kahurihan kan 2000 sundo katahawan nin 2010 huli sa mga sunod-sunod na mga problema sa salud, sa pagkalugi, asin mga  kaso personal siring kan sinasabing sexual assault ginibo saiya kan 2003 ni Philip Berk, an dating presidente kan Hollywood Foreign Press Association. Siya nagtapsok sa telebisyon na igdi nakgigwa siyang mga papel sa History miniseries Texas Rising (2015), the Showtime drama The Affair (2016–2017), an FX serye na Trust (2018), asin an HBO Max-DC Universe serye Doom Patrol (2019–present). An karera ni Fraser sa pelikula natawan bagsik sa pagluwas niya sa mga darakulang pelikula arog kan ki Steven Soderbergh na No Sudden Move (2021) asin kan ki Darren Aronofsky na The Whale (2022). An saiyang starring na papel sa huri iyo an naghakot saiya nin mga manlaen-laen na premyo siring kan Academy Award, an Critics' Choice Movie Award, an Screen Actors Guild Award, an Golden Globe Award; asin nominasyon para sa BAFTA Film Award.

Toltolan

Kategorya:Mga aktor na Amerikano
Kategorya:Mga aktor nagkamit nin Academy Award